**“Бауырсақ Time” қайырымдылық акциясы**

Қазақта «Ас — атасы нан» деген сөз бар, яғни астың, дәмнің үлкені — нан. Қазақ дастарханының сәні – бауырсақ. Қазандағы майға қызара піскен ыстық бауырсақты бала-шаға да, ересек те де сүйсініп жейді. Бауырсақ-кәделі тағам. Басқа нан тағамдарына қарағанда, бауырсақ өте дәмді әрі тойымды.

«Қайырымдылық жасасаң, қайырын өзің көрерсің», – дейді дана халқымыз. Қамшының сабындай қысқа өмірде шама-шарқың келгенше аялы алақан мен жан жылуын аңсайтын жандарға қол ұшын бергенге не жетсін.

Жақсылық жасау – имандылықтың тәрбие­ліліктің, парасаттылықтың белгісі. “Не бер­сең де балаға бер, бала үшін жаса” деген халқымыздың игі дәстүрін Павлодар ауданының білім беру бөлімі жалғастыруда.

Қазақ халқының қонақжайлылық дәстүрін насихаттайтын және қайырымдылық бағытты ұстану мақсатында Наурыз мерекесін тойлау қарсаңында Павлодар ауданының білім беру бөлімі “Бауырсақ Time” қайырымдылық акциясын бастап отыр. Білім беру қызметкерлері Павлодар қаласының өмірлік қиын жағдайдағы балаларды қолдау жөніндегі өңірлік орталығына бауырсақтарды табыстады. Бұл акцияға Павлодар ауданының мектептері мен бала-бақшаларын, сонымен бірге барша қазақстандықтарды қайырымдылық жасауға шақырамыз.

Жер жаһанға шуағын ала келген наурыз мейрамы елімізге береке мен құт болып дарысын. Дүниені жандандырып жарқыраған кезі ұлыстың ұлы күнімен барша адамзатты қуана құттықтаймыз.

Ұлыс оң болсын! Ақ мол болсын!

**Әдіскер Утюпова А., Карамбаева А.**